海棠春
作者：柯丹邱《荆钗记》
朝代：元

paragraphs: (外，贴上)时序两推迁，莫惜开芳宴。
孩儿，金乌似箭，玉兔如梭，不觉来此又是五年。
前日邓尚书来相探，闲话间说起王太守未有夫人，因此将你吉帖付与他去，了汝终身。
(旦)爹爹，但愿终身守节，再醮难言。
(外)你丈夫未死，不肯嫁礼之所当。
汝夫已死多年，不嫁将何倚靠？(旦)望爹爹为我螟蛉一子，以为终身后嗣。
(外)如此终无结果。
(旦)妾闻仁者不以盛衰改节，义者不以存亡易心。
截耳残形，永杜重婚之议；劈面流血，难从再醮之言；自古及今，芳名不灭。
使妾有失志节，听此宁无愧乎？誓以柏舟，甘效共姜，死而后已。
若窥隙钻窬，潜奔司马，则非奴所愿也。
若不容奴于相府，则贱妾仍丧于江中。
(外)夫人，我寻思这般志节也难得。
孩儿，你要守节，改旦这房一子，与你为后嗣。
(旦)如此甚感爹爹，爹妈请坐，待奴家拜节。
看酒来。